Publication: Magyar Közlöny
Issue: MK-2002-135 (Year: 2002, Number: 135)
Era: 1990-2004
Section: 201/2001. (X. 25.) Korm. rendelet.
Paragraph Index: 690

(1) A felszíni ivóvízbázis rendszeres ellenõrzése során a vízkivételi mû üzemeltetõjének ellenõrzõ mérései is figyelembe vehetõk, ha megfelelnek a 2. számú melléklet szerinti követelményeknek. A víz minõsége akkor elfogadható, ha ugyanazon mintavételi helyen vett minták vízszennyezettségi értékei egy adott szennyezõ anyagot tekintve a minták 95%-ban megfelelnek az 1. számú mellékletben meghatározott minõségi jellemzõk határértékeinek és a nem megfelelõ minták is megfelelnek a (2) bekezdésben foglalt feltételeknek. Ha az éves ellenõrzés értékelése során egy adott szennyezõ anyagra 20 mérési eredmény nem áll rendelkezésre, akkor minden mérési eredménynek meg kell felelnie az 1. számú melléklet szerinti határértékeknek.

Source: https://magyarkozlony.hu/hivatalos-lapok/43f7cb076367e48ace53069a47b1c347ec5ad361/dokumentumok/17b3a6f9b747618596daee6b5c22ee4fffb8dc03/letoltes